Държавен вестник, бр. 63, 2014 г., стр. 23

БРОЙ  63	
Д Ъ Р Ж А В Е Н  В Е С Т Н И К 	
СТР.  23  
помпени технологии, се използва методика, 
основана на три основни принципа:
1. методиката е технически издържана;
2. прилаганият подход е прагматичен, като 
балансира точност и рентабилност;
3. приемат се консервативни стойности на 
коефициентите с цел понижаване на риска от 
завишаване на дела на енергията от възобно­
вяеми източници, получена чрез термопомпи. 
(2) С методиката по ал. 1 се определят 
прогнозната обща използваема топлина (Qusable) 
и прогнозният среден сезонен коефициент на 
преобразуване (SPF) при отчитане на клима­
тичните условия в страната.
(3) Количеството аеротермална, геотермал­
на или хидротермална енергия, използвана 
от термопомпи, което се счита за енергия от 
възобновяеми източници при изчисляването 
на потреблението на енергия по чл. 10, се 
определя по формулата:
ERES = Qusable * (1 – 1/SPF),
Qusable = HHP * Prated, 
където:
ERES е количеството аеротермална, геотер­
мална или хидротермална енергия, използвана 
от термопомпи, изразено в GWh;
Qusable – прогнозната обща използваема то­
плина, произведена от термопомпи, изчислена 
като произведение от номиналната мощност 
за отопление (Prated) и годишните еквивалент­
ни часове на работа на термопомпата (HHP), 
изразена в GWh;
HHP – годишните еквивалентни часове на 
работа на термопомпата, съответстващи на 
предполагаемия годишен брой часове, през 
които термопомпата трябва да осигурява 
топлина при номинална мощност, за да се 
постигне общата използваема топлина, до­
ставена чрез термопомпата, изразени в h. 
Консервативните стойности по подразбиране 
са посочени в приложение № 1;
Prated – номиналната мощност, съответ­
стваща на охладителната или отоплителната 
мощност на цикъла със сгъстяване на парите 
на устройството при стандартни условия на 
изпитване, изразена в GW;
SPF – прогнозният среден сезонен коефи­
циент на преобразуване, който се отнася до 
„нетния сезонен коефициент на преобразуване 
в активен режим“ (SCOPnet) за електрически 
задвижваните термопомпи или до „нетния 
сезонен коефициент на първичната енергия 
в работен режим“ (SPERnet) за термопомпите, 
използващи термична енергия. Консерватив­
ните стойности по подразбиране са посочени 
в приложение № 1.
(4) Представените в приложение № 1 
консервативни стойности за SPF (SPERnet и 
SCOPnet) се използват за определяне на дела 
на енергията от възобновяеми източници, 
получен от термопомпи, и могат да бъдат 
променяни в случай на адаптирането им 
към националните условия, както и да бъдат 
определяни по-точни методики. 
(5) В случаите по предходната алинея – при 
промяна на консервативните стойности за 
SPF (SPERnet и SCOPnet) и/или при определяне 
на по-точни методики, Република България 
докладва за това на Европейската комисия.
(6) При отчитането на енергията от възобно­
вяеми източници от термопомпи се вземат 
предвид само термопомпи с минимална ефек­
тивност на SPF >1,15*1/η, където:
η – е коефициент, определящ ефективността 
на електроенергийната система, изчислен в 
съответствие с Регламент (ЕО) № 1099/2008 
на Европейския парламент и на Съвета от­
носно статистиката за енергийния сектор. 
Стойността на коефициента за ефективност на 
електроенергийната система, определена въз 
основа на статистически данни за 2010 г., е 
0,455 (или 45,5 %) и ще се използва до 2020 г. 
(7) При стойност на η, равна на 0,455 (или 
45,5 %), енергията по чл. 12 се включва в 
брутното крайно потребление на топлинна 
енергия и енергия за охлаждане от възобновя­
еми източници, като се вземат предвид само 
електрически задвижваните термопомпи с 
минимален праг на SPF, равен на 2,5.
(8) При стойност на η, равна на 1, енерги­
ята по чл. 12 се включва в брутното крайно 
потребление на топлинна енергия и енергия 
за охлаждане от възобновяеми източници, 
като се вземат предвид само термопомпите, 
използващи термична енергия с минимален 
праг на SPF, равен на 1,15.
(9) За установяване на дела на инстали­
раната мощност на термопомпи, използващи 
въздух като източник на топлина от вече 
инсталираните термопомпи, за които SPF е 
над минималния праг, могат да се използват 
данни от изпитвания и/или измервания и/
или установяването да се извършва по екс­
пертна оценка.
(10) Експертната оценка по ал. 9 следва да 
бъде консервативна, което означава, че делът 
следва да е занижен.
Чл. 17б. Границите на системата за измер­
ване на енергията, получена чрез термопомпи, 
включва хладилния цикъл, помпата за хладил­
ния агент и при използване на абсорбция или 
адсорбция също сорбционния цикъл и помпата 
на разтворителя съгласно приложение № 2.
Чл. 17в. Термопомпите, които използват за 
задвижване на компресора течно или газо­
образно гориво или прилагат адсорбционен 
или абсорбционен процес (задействан чрез 
изгарянето на течно или газообразно гориво 
или чрез използване на геотермална/соларна 
енергия или топлинна енергия от отпадъци), 
се счита, че произвеждат енергия от възобно­
вяеми източници, при стойност на SPERnet, 
равна или по-голяма от 115 %.